Orlovo gnezdo / Kehlsteinhaus / Eagle's Nest

Orlovo gnezdo je zgradba, ki stoji v Alpah v neposredni bližini mesta Berchtesgarden, na višini 1.834 metrov, katero je Adolfu Hitlerju za njegov 50. rojstni dan poklonil Martin Bormann. Po nekaterih zgodovinskih dognanjih naj bi Hitler prav iz tega planinskega počivališča načrtoval invazijo na nekdanjo Sovjetsko zvezo.

Vožnja skozi predor Karavanke in nadaljevanje proti Salzburgu ter do Berchtesgadna najslavnejšega turističnega mesteca tega območja. Prvi zgodovinski zapis o mestu sega v leto 1102, v njem so omenjena njegova bogata solna najdišča, katera so s pridom izkoriščali.

Po prihodu v Nemčijo smo si v narodnem parku Berchtesgaden ogledali številne naravne znamenitosti in arhitekturne dosežke. Ena izmed njih je visokogorska Hitlerjeva ˝rezidenca˝ Orlovo gnezdo (Kehlsteinhaus). Do vznožja rezidence smo se peljali z lokalnim avtobusom, nato pa se do rezidence dvignili z dvigalom. Njena veličastna lokacija ponuja enkraten pogled na vrhove Alp. Po ogledu smo se vrnili v dolino. Po kosilu smo si ogledali enega največjih solnih inhalatorijev v tem delu Alp, nato pa pot nadaljevali do fjordsko oblikovanega Kraljevega jezera (Königsee), ki leži ob vznožju slikovite gore Watzmann. Postanek za sprehod ob jezeru je bila priložnost za doživetje skladnosti med naravo in kulturo. Polni novih doživetij smo se v večernih urah vračali proti domu.

